**Տ Ե Ղ Ե Կ Ա Ն Ք**

**«Խաղաղ նպատակներով տիեզերական տարածության հետազոտման և օգտագործման ոլորտում համագործակցության մասին» ԱՊՀ Համաձայնագրի կնքման նպատակահարմարության մասին**

«Խաղաղ նպատակներով տիեզերական տարածության հետազոտման և օգտագործման բնագավառում համագործակցության մասին» ԱՊՀ Համաձայնագրի նպատակն է հանդիսանում խաղաղ նպատակներով տիեզերական տարածության հետազոտման և օգտագործման, տիեզերական տեխնիկայի և տեխնոլոգիաների զարգացման և կիրառման ոլորտներում բազմակողմ համագործակցության հիմնումը, ինչպես նաև այդ նպատակներով պատշաճ կազմակերպչական-իրավական հիմքի ստեղծումը:

Համաձայնագրի շրջանակներում համագործակցությունը կարող է իրականացվել հետեւյալ ուղղություններում.

* տիեզերական տարածության հետազոտում և աստղաֆիզիկական հետազոտություններ, մոլորակների եւ աստերոիդ-կոմետիկ վտանգի մասին ուսումնասիրություն,
* վերգետնյա տիեզերական ենթակառուցվածքների ստեղծում և զարգացում
* Երկրի հեռակա զոնդավորում,
* արբանյակային նավիգացիոն համակարգեր, տեխնոլոգիաներ եւ ծառայություններ,
* տիեզերական միջավայրի պաշտպանություն, այդ թվում՝ վերջինիս վրա տեխնածին ազդեցությունների հետևանքների վերահսկում, նախազգուշացում և կրճատում,
* մեկնարկի իրականացման ժամանակ ծառայությունների մատուցում,
* ԱՊՀ անդամ պետությունների գիտական, տնտեսական և սոցիալական ոլորտներում տիեզերական գործունեության արդյունքների կիրառում,
* պիլոտային տիեզերական համակարգերի կիրառմամբ գիտական հիմնարար եւ կիրառական հետազոտություններ,
* տիեզերական գործունեության իրականացման ժամանակ շրջակա միջավայրի պաշտպանության և էկոլոգիական անվտանգության ապահովում,
* պիլոտային տիեզերական թռիչքներ,
* տիեզերական ոլորտի կադրերի պատրաստում և վերապատրաստում,

Տվյալ համաձայնագրի շրջանակներում հնարավորություն կընձեռվի համագործակցել արբանյակային նավիգացիոն համակարգերի, դրանց հետ կապված տեխնոլոգիաների և ծառայությունների ոլորտներում: Այն հնարավորություն կտա տիեզերական գործունեության լավագույն արդյունքները օգտագործել սոցիալ-տնտեսական զարգացման տարբեր ոլորտներում, պաշտպանել տիեզերական միջավայրը, կանխարգելել և հսկել տիեզերքը աղբի կուտակումից, իրականացնել բնական պաշարների հետազոտություններ, ինչպես նաև արտակարգ իրավիճակների և բնական աղետների մոնիթորինգ:

Հաշվի առնելով վերոգրյալը` Խաղաղ նպատակներով տիեզերական տարածության հետազոտման և օգտագործման ոլորտում համագործակցության մասին» ԱՊՀ համաձայնագրի ստորագրումը գտնում ենք նպատակահարմար:

**ՀՀ տրանսպորտի, կապի և տեղեկատվական տեխնոլոգիաների նախարար` Վ. ՄԱՐՏԻՐՈՍՅԱՆ**



**.**